text: Fráflytingin er minkað nógv, meðan tilflytingin er vaksin
text: #000001
text: Hagstova Føroyar skrivar, at nettotilflytingin er methøg. Tann stóra broytingin í gongdini í fólkatalinum kemur einamest av broyttu flytingini, har fráflytingin er minkað nógv, samstundis sum tilflytingin er vaksin. Vit skulu heilt aftur til 1980 fyri at finna so lágt tal fyri fráflytingina, sum tey 1.139, ið fluttu av landinum farna 12-mánaðarskeiðið. Rokna vit fráflytingina í mun til fólkatalið, hevur hon ongantíð verið minni tey síðstu hálvthundrað árini, vit røkka aftureftir í hagtalsgrunninum.
text: #000002
text: Meðan fráflytingin nú á fjórða árið hevur lagt seg á eitt javnt lágt støði, so veksur hinvegin tilflytingin framvegis á fimta ári. Samanlagda úrslitið av minni fráflyting og størri tilflyting er, at nettotilflytingin - er vaksin í stórum, og ongantíð hevur verið so stór sum nú, hvørki í tali ella lutfalsliga.
text: #000003
text: Samanbera vit hetta árið við tey heldur vánaligu árini 2009-13, so er árliga fráflytingin nú eini 600 fólk minni og tilflytingin eini 400 størri – og tí er ein negativ nettoflyting á 417 í 2011/12 vend til eina positiva nettoflyting upp á 585 hetta seinasta 12-mánaðarskeiðið 2017/18.
text: #000004
text: Burðaravlopið er minkað nakaðSamanborið við undanfarnað 12-mánaðskeiðið minkaði burðaravlopið (munurin millum fødd og deyð) við 27, úr 279 niður í 252 hetta 12-mánaðskeiðið. Orsøkin er, at samstundis sum føðitalið var nakað tað sama - ein minking við 4 - vaks talið av deyðum við 23.
text: #000005
text: Næstan javnt millum kynini í fólkavøkstrinum Av vøkstrinum í fólkatalinum á 837 er nærum javnt millum kynini, tó 11 fleiri mannfólk enn konufólk. Størsti munurin er í nettotilflytingini, har tað vóru 99 fleiri mannfólk. Men av tí, at tað var yvirvág av gentum í føðitalinum við 48 og í deyðatalinum ein yvirvág av mannfólki við 40, var samanlagda úrslitið ein nøkulunda javnstórur vøkstur fyri bæði kyn.
text: #000006
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000007
text: Magni Mohr skrivað heimsins mest siteraðu grein um fótbóltsgransking
text: #000011